CELEX: 32015R2082
Language: lv
Date: 2015-11-18 00:00:00
Title: Komisijas Īstenošanas regula (ES) 2015/2082 (2015. gada 18. novembris) par Arctium lappa L. (virszemes daļas) neapstiprināšanu par pamatvielu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū (Dokuments attiecas uz EEZ)

19.11.2015   
            
            
               LV
            
            
               Eiropas Savienības Oficiālais Vēstnesis
            
            
               L 302/85
            
         KOMISIJAS ĪSTENOŠANAS REGULA (ES) 2015/2082
   (2015. gada 18. novembris)
   par Arctium lappa L. (virszemes daļas) neapstiprināšanu par pamatvielu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 23. panta 5. punktu saistībā ar 13. panta 2. punktu,
   tā kā:
   
               (1)
            
            
               Saskaņā ar Regulas (EK) Nr. 1107/2009 23. panta 3. punktu Komisija 2014. gada 3. jūnijā no Bioloģiskās lauksaimniecības tehniskā institūta (Institut Technique de l'Agriculture Biologique – ITAB) saņēma pieteikumu uz Arctium lappa L. apstiprināšanu par pamatvielu. Minētajam pieteikumam bija pievienota informācija, kas iesniedzama saskaņā ar 23. panta 3. punkta otro daļu.
            
         
               (2)
            
            
               Komisija lūdza Eiropas Pārtikas nekaitīguma iestādi (turpmāk “Iestāde”) sniegt zinātnisku palīdzību. 2014. gada 27. novembrī Iestāde Komisijai iesniedza tehnisku ziņojumu (2) par attiecīgo vielu. 2015. gada 26. maijā Komisija iesniedza Augu, dzīvnieku, pārtikas aprites un dzīvnieku barības pastāvīgajai komitejai pārskata ziņojumu (3) un projektu šai regulai par Arctium lappa L. (virszemes daļas) neapstiprināšanu.
            
         
               (3)
            
            
               Pieteikuma iesniedzēja iesniegtā dokumentācija liecina, ka ne visas Arctium lappa L. virszemes daļas atbilst Eiropas Parlamenta un Padomes Regulas (EK) Nr. 178/2002 (4) 2. pantā definētajiem pārtikas produkta kritērijiem.
            
         
               (4)
            
            
               Iestādes tehniskajā ziņojumā ir paustas konkrētas bažas par eksponētību arktigenīnam, hlorogēnskābei un kafeīnskābei, tādēļ līdz galam nebija iespējams novērtēt risku lietotājiem, strādniekiem, garāmgājējiem, patērētājiem un nemērķa organismiem.
            
         
               (5)
            
            
               Komisija aicināja pieteikuma iesniedzēju komentēt Iestādes tehnisko ziņojumu un pārskata ziņojuma projektu. Pieteikuma iesniedzējs sniedza komentārus, kas tika rūpīgi izskatīti.
            
         
               (6)
            
            
               Tomēr, neraugoties uz pieteikuma iesniedzēja argumentiem, ar vielu saistītās bažas netika novērstas.
            
         
               (7)
            
            
               Attiecīgi Komisijas pārskata ziņojumā norādīts, ka Regulas (EK) Nr. 1107/2009 23. panta prasību izpilde nav konstatēta. Tāpēc Arctium lappa L. (virszemes daļas) ir lietderīgi par pamatvielu neapstiprināt.
            
         
               (8)
            
            
               Šī regula neskar iespēju saskaņā ar Regulas (EK) Nr. 1107/2009 23. panta 3. punktu iesniegt citu pieteikumu uz Arctium lappa L. (virszemes daļas) apstiprināšanu par pamatvielu.
            
         
               (9)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Neapstiprināšana par pamatvielu
   Vielu Arctium lappa L. (virszemes daļas) par pamatvielu neapstiprina.
   2. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 18. novembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 309, 24.11.2009., 1. lpp.
   
   
      (2)  Rezultāti pēc apspriešanās ar dalībvalstīm un EFSA par pieteikumu Arctium lappa apstiprināšanai par pamatvielu un EFSA secinājumi par konkrētajiem izvirzītajiem jautājumiem. EFSA supporting publication 2014:EN-699, 31 lpp.
   
      (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN
   
      (4)  Eiropas Parlamenta un Padomes 2002. gada 28. janvāra Regula (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (OV L 31, 1.2.2002., 1. lpp.).